joelniklaus/EU_Wikipedias huggingface dataset:
Mehāniskais transportlīdzeklis

Mehāniskais transportlīdzeklis ir pašgājējs transportlīdzeklis, kas pārvietojas pa ceļu ar savu enerģiju, tajā skaitā arī traktortehnika un trolejbusi. Pie mehāniskajiem transportlīdzekļiem nepieskaita sliežu transportlīdzekļus (vilcienus un tramvajus).

Mehāniskā transportlīdzekļa dzinējspēku nodrošina dzinējs, parasti iekšdedzes dzinējs vai elektrodzinējs, vai divu dzinēju kombinācija, tādi kā elektriskais hibrīddzinējs un elektriski uzlādējamiem hibrīddzinējs. Juridisku iemeslu dēļ mehāniskos transportlīdzekļus klasificē vairākās transportlīdzekļu klasēs, tajā skaitā vieglajās automašīnās, autobusos, motociklos, bezceļu transportlīdzekļos, vieglajās kravas automašīnās un kravas automašīnās.  Šī klasifikācija var atšķirties atkarībā no katras valsts tiesību aktiem. ISO 3833: 1977 ir standarts autotransporta līdzekļu tipiem, terminiem un definīcijām. Lai izvairītos no tā, ka cilvēkiem ar kustību ierobežojumiem būtu nepieciešama vadītāja apliecība, īpašas atzīmes un apdrošināšana, elektriskie ratiņkrēsli netiek uzskatīti par mehānisko transportlīdzekli.

Atsauces 

Transportlīdzekļu veidi
Volless un Gromits: Vilkatruša lāsts

"Volless un Gromits: Vilkatruša lāsts" () ir 2005. gada Lielbritānijas un ASV animācijas filma, kuras režisori ir Stīvs Bokss un Niks Parks. Filmas pirmizrāde notika  Sidnejā.

Filma 2005. gadā ieguva Amerikas Kinoakadēmijas balvu kategorijā "Labākā animācijas filma".

Filmā Volless un viņa uzticamais suns Gromits nolemj atrisināt mistēriju, kas apdraud viņa ciemu un ikgadējo milzu dārzeņu audzēšanas konkursu.

Atsauces

Ārējās saites 

2005. gada animācijas filmas
ASV animācijas filmas
Kinokomēdijas
Kinoakadēmijas balvas ieguvējas animācijas filmas
DreamWorks Animation filmas
Aardman Animations filmas
Jautrās pleznas

"Jautrās pleznas" () ir 2006. gada Austrālijas un ASV animācijas filma, kuras režisors ir Džordžs Millers. Filmas pirmizrāde notika  Ziemeļamerikā. 2011. gadā filmai iznāca turpinājums "Jautrās pleznas 2".

Filma 2006. gadā ieguva Amerikas Kinoakadēmijas balvu kategorijā "Labākā animācijas filma".

Filmā imperatorpingvīni atrod savus dvēseļu radiniekus ar dziesmas palīdzību. Filmas galvenais varonis ir mazs pingvīnēns, kurš neprot dziedāt, toties māk dejot stepu.

Atsauces

Ārējās saites 

2006. gada animācijas filmas
ASV animācijas filmas
Kinokomēdijas
Kinoakadēmijas balvas ieguvējas animācijas filmas
Warner Bros. animācijas filmas
Džordža Millera filmas
Rango

"Rango" () ir 2011. ASV gada animācijas filma. Filmas režisors ir Gors Verbinskis. Galvenos tēlus ierunājuši Džonijs Deps, Aila Fišere, Abigeila Breslina, Alfreds Molina, Harijs Dīns Stentons un Rejs Vinstons. Filmas pirmizrāde notika  Vestvudā.

Filma 2011. gadā ieguva Amerikas Kinoakadēmijas balvu nominācijā "Labākā animācijas filma".

Filmas galvenais varonis ir parasts hameleons Rango. Viņš nonāk Dērtas pilsētā, kurā steidzami ir nepieciešams jauns šerifs.

Atsauces

Ārējās saites 

2011. gada animācijas filmas
ASV animācijas filmas
Kinokomēdijas
Kinoakadēmijas balvas ieguvējas animācijas filmas
ASV vesterni
Staļina nāve

Staļina nāve () ir 2017. gada Apvienotās Karalistes un Francijas kopražojuma kinokomēdija, kuras režisors ir Armando Januči. Galvenās lomas filmā atveido Stīvs Bušemi, Saimons Rusels Bīls, Pedijs Konsidains, Olga Kuriļenko, Džefrijs Tambors, Džeisons Īzaks un Ruperts Frends.

Filmas darbība notiek 1953. gadā. Pēc Josifa Staļina nāves Padomju Savienībā sākas cīņa par varu.

Filma tika aizliegta Krievijā, Kazahstānā un Kirgizstānā.

Aizliegums Krievijā 
"Staļina nāvi" Krievijā bija paredzēts sākt demonstrēt 2018. gada 25. janvārī. Filma saņēma no Krievijas Kultūras ministrijas ierobežotas demonstrācijas atļauju, kas deva tiesības seansus apmeklēt personām, kuras sasniegušas 18 gadu vecumu, tomēr 2018. gada 23. janvārī demonstrēšanas atļauja tika atsaukta. Krievijas Kultūras ministrijas preses dienests paziņojis, ka filma satur "informāciju, kuras izplatīšana ar likumu Krievijā ir aizliegta".

Atsauces

Ārējās saites 

2017. gada filmas
Apvienotās Karalistes filmas
Francijas filmas
Krava

Krava ir objekts, ko kāds vai ar kaut kā palīdzību pārvieto telpā.

Kravas pārvietošanas virziens var būt arī tā celšana vai nolaišana vertikālā vai slīpā plaknē, kā arī pārvadāšana jeb transportēšana no kravas iekraušanas vietas uz kravas izkraušanas vietu. Kravas transportēšana iespējama gan pa sauszemi ar autotransportu vai vilcienu, gan pa jūras ceļu ar konteineru kuģi vai prāmi, gan arī izmantojot avio satiksmi. 

Kravas iecelšana transportā notiek ar dažādiem tehniskiem līdzekļiem — kravu pacēlāji, iekrāvēji, transportlīdzekļi, mehānismi un citas iekārtas. Pārsvarā tiem transportlīdzekļus un mehānismiem, kas ir saistīti ar kravu, nosaukuma priekšā pievieno vārdu "kravas" (piemēram, kravas automašīna, kravas lidmašīna, kravas lifts). Kravu pārvietošanai izmanto arī dzīvniekus.

Krava var būt jebkas: sīkpakas, šķidrumi jeb lejamkravas, beramkravas, bīstamas kravas (ADR), lielgabarīta kravas u.c. Katras kravas transportēšanai nepieciešams atbilstošs kravas transportlīdzeklis vai piekabe. Piemēram, lielgabarīta kravas tiek pārvadātas ar platformām pa sauszemi vai ar Flat Rack konteineriem pa jūru, savukārt, lejamkravām izmanto speciālas cisternas.

Skatīt arī 
 Derīgā krava
 Kravas automašīna
 Kravas kuģis

Transports
Preces
Kung Fu Panda

"Kung Fu Panda" () ir 2008. gada ASV animācijas filma, kuras režisori ir Džons Stīvensons un Marks Osborns. Galvenos tēlus ir ierunājuši Džeks Bleks, Dastins Hofmans, Andželīna Džolija, Sets Rogens un Ians Makšeins. Filmas pirmizrāde notika  Kannu kinofestivālā. Filmai ir izdoti divi turpinājumi: 2011. gada filma ""Kung Fu Panda 2" un 2016. gada filma "Kung Fu Panda 3".

Filma 2008. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "VALL-E"".

Filmas galvenais varonis ir neveikla panda Po, kurš sapņo kļūt par kung-fu meistaru. Pēc tam, kad tiek pareģots, ka ļaunais kung-fu kareivis Tai Lungs aizbēgs no cietuma pēc 20 tajā pavadītiem gadiem, Po pret paša gribu tiek izvēlēts kā izredzētais, kurš sakaus Tai Lungu.

Atsauces

Ārējās saites 

2008. gada animācijas filmas
ASV animācijas filmas
Kinokomēdijas
Piedzīvojumu filmas
DreamWorks Animation filmas
Paramount Pictures animācijas filmas
Lieliskais Lapsas kungs

"Lieliskais Lapsas kungs" () ir 2009. gada ASV animācijas filma, kura ir uzņemta pēc Rūalla Dāla tāda paša nosaukuma bērnu grāmatas. Filmas režisors ir Vess Andersons. Galvenos tēlus ir ierunājuši Džordžs Klūnijs, Merila Strīpa, Džošs Švarcmans, Bills Marijs, Vilems Defo un Ouens Vilsons. Filmas pirmizrāde notika  Londonas filmu festivālā.

Filma 2009. gadā tika nominēta Amerikas Kinoakadēmijas balvai kategorijās "Labākā animācijas filma" un "Labākā oriģināmūzika", lai gan abās nominācijās tā zaudēja animācijas filmai "Augšup"".

Filmā kāda lapsa katru nakti zog pārtiku no trim nejaukiem un bagātiem zemniekiem. Vienā brīdī zemniekiem šīs lapsas zādzības apnīk, tāpēc viņi izrokas līdz lapsas ģimenes mājai, tomēr dzīvnieki zemniekus pārspēj un paliek dzīvot zem zemes.

Atsauces

Ārējās saites 

2009. gada animācijas filmas
ASV animācijas filmas
Kinokomēdijas
Vesa Andersona filmas
Džošs Brolins

Džošs Džeimss Brolins (, dzimis ) ir Amerikas Savienoto Valstu aktieris. Pirmā nozīmīgā loma bija 1985. gada filmā "Palaidņi un pirātu zelts" (The Goonies). Starp slavenākajām filmām, kurās filmējies, ir "Kur sirmgalvjiem nav vietas" (2007), W. (2008, atveidoja ASV prezidentu Džordžu V. Bušu), "Milks" (2008), "Iedzimtais netikums" (2014), "Atriebēji: Bezgalības karš" (2018) un "Atriebēji: Noslēgums" (2019).

Par lomu filmā "Milks" bijis nominēts Amerikas Kinoakadēmijas balvai kā labākais aktieris otrā plāna lomā, tomēr balvu nav ieguvis.

Atsauces

Ārējās saites 

1968. gadā dzimušie
Kalifornijā dzimušie
Amerikāņu kinoaktieri
Princese un varde

"Princese un varde" () ir 2009. gada ASV animācijas filma, kuras režisori ir Rons Klementss un Džons Maskers. Galvenos tēlus ir ierunājuši Anika Noni Rouza, Bruno Kamposs, Kīts Deivids, Džims Kamings, Dženifera Koudija un Pīters Bartlets. Filmas pirmizrāde notika  Losandželosā.

Filma 2009. gadā tika nominēta Amerikas Kinoakadēmijas balvai nominācijā "Labākā animācijas filma", kur tā zaudēja animācijas filmai "Augšup", kā arī tā ieguva divas nominācijas kategorijā "Labākā dziesma", kur zaudēja filmai "Mežonīgā sirds".

Filmā viesmīle Tiāna sapņo par sava restorāna atvēršanu. Pēc tam, kad viņa noskūpsta par vardi pārvērstu princi, arī pati Tiāna pēc ļauna burvja burvestības pārvēršas vardē.

Atsauces

Ārējās saites 

2009. gada animācijas filmas
ASV animācijas filmas
Kinokomēdijas
Walt Disney Animation Studios filmas
Kā pieradināt pūķi

"Kā pieradināt pūķi" () ir 2010. gada ASV animācijas filma, kura balstīta uz Kresidas Kovelas tāda paša nosaukuma grāmatām. Filmas režisori ir Rons Klementss un Džons Maskers. Galvenos tēlus ierunājuši Džejs Berušels, Džerards Batlers, Kreigs Fērgusons, Amerika Ferera, Džona Hills un Kristena Viga. Filmas pirmizrāde notika . Filmai ir iznākuši divi turpinājumi: 2014. gada filma "Kā pieradināt pūķi 2" un 2019. gada filma "Kā pieradināt pūķi 3".

Filma 2010. gadā tika nominēta Amerikas Kinoakadēmijas balvai nominācijā "Labākā animācijas filma", kur tā zaudēja animācijas filmai "Rotaļlietu stāsts 3", un kategorijā "Labākā oriģinālmūzika", kur tā zaudēja filmai "Sociālais tīkls".

Filmas sižets norisinās vikingu pasaulē, kur vikingu pusaudzis Hikaps vēlas sekot savas cilts tradīcijai un kļūt par pūķu mednieku. Pēc tam, kad Hikaps ir notvēris savu pirmo pūķi, viņš saprot, ka nevēlas pūķi nogalināt, tāpēc abi kļūst par draugiem.

Atsauces

Ārējās saites 

2010. gada animācijas filmas
ASV animācijas filmas
DreamWorks Animation filmas
Paramount Pictures animācijas filmas
Egils Rozenbergs

Egils Rozenbergs (dzimis 1948. gada 13. septembrī Jūrmalā) ir latviešu tekstilmākslinieks. Pārsvarā darbojies gobelēnu tehnikā, ar darbiem gūstot augstu starptautisku novērtējumu.

Biogrāfija 
Izglītību mākslas jomā uzsācis Jaņa Rozentāla Rīgas mākslas vidusskolā, kuras glezniecības nodaļu absolvēja 1966. gadā, tālāk sekoja studijas Latvijas Mākslas akadēmijas Tekstilmākslas nodaļā (1966—1971).

Pēc akadēmijas beigšanas E. Rozenbergam bijusi īslaicīga pedagoga pieredze: no 1971. līdz 1975. gadam viņš strādāja Rīgas Lietišķās mākslas vidusskolā kā zīmēšanas un gleznošanas pasniedzējs.

Mākslinieks dzīvo Mellužos, Jūrmalā. Ir precējies ar Maigu Rozenbergu, mākslas galerijas "Māksla" vadītāju.

Mākslinieciskā darbība 
Izstādēs E. Rozenbergs sāka piedalīties 1968. gadā. Ārpus Latvijas darbi eksponēti: Atēnās (Grieķija), Londonā (Lielbritānija), Prāgā (Čehija) un daudzviet citur. Personālizstādes notikušas ne tikai Latvijā, bet arī Briselē (Beļģija), Ļvivā (Ukraina), Kopenhāgenā (Dānija), Gēteborgā (Zviedrija) un citviet ārvalstīs.

Mākslinieka darbi atrodas daudzās kolekcijās Latvijā un ārvalstīs, to vidū Dānijas Karaļnama, Klīvlendas Māksla muzeja, Latvijas Nacionālā mākslas muzeja, Mākslas un Dizaina muzeja (MAD) Ņujorkā (ASV) kolekcijā.

E. Rozenbergs ir vienīgais Latvijas mākslinieks, kura darbi austi prestižā Francijas Nacionālā mēbeļu fonda (Mobilier national) Gobelēnu manufaktūrās (dibinātas 17. gadsimtā) Bovē un Parīzē.

Darbība profesionālajās organizācijās 
1973. gadā iestājies Latvijas Mākslinieku savienībā, kuru pats vadījis no 1994. līdz 2005. gadam. Vadījis arī LMS Tekstilmākslas sekciju. No 1993. līdz 1997. gada bijis Eiropas Tekstilmākslas asociācijas (European Textile Network (ETN)) ģenerālsekretārs. 1994. gadā Zvārtavas pilī LMS paspārnē dibinājis Mākslas un izglītības centru.

Atsauces

Ārējās saites 
 E. Rozenberga mājaslapa

1948. gadā dzimušie
Jūrmalā dzimušie
Tekstilmākslinieki
Latviešu mākslinieki
Latvijas Mākslas akadēmijas absolventi
Triju Zvaigžņu ordeņa virsnieki
Ar Goda Leģiona ordeni apbalvotie
Kaķis Parīzē

"Kaķis Parīzē" () ir 2010. gada Francijas animācijas filma, kuras režisori ir Žans-Lups Felicioli un Alains Gaņols. Filmas pirmizrāde notika .

Filma 2011. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Rango".

Filmā kādam kaķim, kurš dzīvo dubultu dzīvi, ir jānāk palīgā savai saimniecei Zoei, kuru ir nolaupījuši gangsteri.

Atsauces

Ārējās saites 

2010. gada animācijas filmas
Francijas animācijas filmas
Kinokomēdijas
Piedzīvojumu filmas
Kung Fu Panda 2

"Kung Fu Panda 2" () ir 2011. gada ASV animācijas filma, kuras režisore ir Dženifera Ju Nelsone. Galvenos tēlus ir ierunājuši Džeks Bleks, Dastins Hofmans, Andželīna Džolija, Sets Rogens un Lūsija Liu. Filmas pirmizrāde notika  Holivudā. Filma ir turpinājums 2008. gada filmai "Kung Fu Panda". 2016. gadā filmai iznāca turpinājums "Kung Fu Panda 3".

Filma 2011. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Rango"".

Filmā Po un viņa draugiem ir jācīnās pret ļaunu pāvu, kura rīcībā ir ierocis, ko pāvs plāno izmantot Ķīnas iekarošanai.

Atsauces

Ārējās saites 

2011. gada animācijas filmas
ASV animācijas filmas
Kinokomēdijas
Piedzīvojumu filmas
DreamWorks Animation filmas
Paramount Pictures animācijas filmas
Runcis zābakos (2011. gada filma)

"Runcis zābakos" () ir 2011. gada ASV animācijas filma, kuras režisors ir Kriss Millers. Galvenos tēlus ir ierunājuši Antonio Banderass, Salma Hajeka, Zaks Galifjanakis, Billijs Bobs Torntons un Emija Sedarisa. Filmas pirmizrāde notika  uz kruīza kuģa "MS Allure of the Seas".

Filma 2011. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Rango".

Filma stāsta par Runci zābakos un viņa piedzīvojumiem pirms filmas "Šreks 2" notikumiem. Runcis zābakos kopā ar Oliņu Boliņu un Kitiju Maigķepu cīnās ar Džeku un Džilu par maģiskām pupām, kas to īpašniekam nesīs lielu laimi.

Atsauces

Ārējās saites 

2011. gada animācijas filmas
ASV animācijas filmas
DreamWorks Animation filmas
Paramount Pictures animācijas filmas
Krūdi

"Krūdi" () ir 2013. gada ASV animācijas filma, kuras režisori ir Kriss Sanderss un Kirks DeMiko. Galvenos tēlus ir ierunājuši Nikolass Keidžs, Emma Stouna, Raiens Renoldss un Ketrīna Kīnere. Filmas pirmizrāde notika  Berlīnē. Filmai 2020. gadā izdots turpinājums "Krūdi 2: Jauna ēra".

Filma 2013. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Ledus sirds".

Pēc tam, kad alu cilvēku ģimenes ala tiek iznīcināta, ģimenei ir jādodas nepazīstamā, fantastiskā pasaulē, kur viņiem palīdz atjautīgs zēns.

Atsauces

Ārējās saites 

2013. gada animācijas filmas
ASV animācijas filmas
Kinokomēdijas
Piedzīvojumu filmas
20th Century Fox animācijas filmas
DreamWorks Animation filmas
Krūdi
Nīlsena reitings

Nīlsena reitings () ir plašsaziņas auditorijas reitinga sistēma, ko veido Nielsen Media Research, kas pēta un uzskaita auditorijas lielumu un televīzijas programmu saturu Amerikas Savienotajās Valstīs izmantojot konkrēto reitinga sistēmu.

Nielsen Media Research dibināja tirgus analītiķis Arturs Nīlsens, kurš savu karjeru uzsāka 1920. gados ar zīmolu reklāmas analīzēm un 1930. gados paplašinājās uz radio tirgus analīzi. Pirmais Nīlsena reitings radio programmām tika publiskots 1947. gada decembra pirmajā nedēļā. Reitings salīdzināja 20 labākās programmas četrās kategorijās: kopējā auditorija, vidējā auditorija, summārā auditorija un dolāri uz māju par patērēto laiku.
1950. gadā Nīlsens pārkvalificējās uz televīziju, izveidojot reitingu, ko balstīja uz viņa un viņa kompānijas izmantotajām metodēm priekš radio programmu reitingiem. Šī metode kļuva par vadošo plašsaziņas auditorijas informācijas reitinga sistēmu televīzijā.

Atsauces

Ārējās saites 
 

Reklāma 
Tirgzinība
Rotaļlietu stāsts 2

"Rotaļlietu stāsts 2"  jeb "Rotaļlietas stāsts 2" () ir 1999. gada ASV animācijas filma. Filma veidota Pixar Animation Studios studijā sadarbībā ar Walt Disney Pictures. Filmas režisors ir Džons Laseters. Oriģinālvalodā lomas ieskaņojuši Toms Henkss, Tims Alens, Dons Riklss, Džims Vernejs un Kelsijs Gramers. Filmas pirmizrāde notika 1999. gada 13. novembrī Holivudā. Filma ir turpinājums 1995. gada filmai "Rotaļlietu stāsts". 2010. gadā filmai iznāca turpinājums "Rotaļlietu stāsts 3".

Filmā Vudiju nolaupa kāds leļļu kolekcionārs. Bazs un citas rotaļlietas dodas viņu glābt.

Sižets 
Filmā Šerifu Vudiju nolaupa leļļu kolekcionārs Als Makvigins, jo Vudijs centās glābt savu draugu pingvīnu no pārdošanas. Nonākot Ala dzīvoklī, Vudijs uzzina par savu pagātni un to, ka bijis zvaigzne 1950-to gadu rietumu bērnu šovā. Viņš satiek arī citus šī šova dalībniekus, tajā skaitā Petu Prosektoru un kovbojmeiteni Džesiju, Vudijs arī uzzina, ka viņi visi tiks nogādāti Japānā, lai viņus demonstrētu rotaļlietu muzejā, kas kolekciju pieņems tikai tad, ja tajā būs Vudijs. Ierodas Vudija draugi ar Bazu Gaismasgadu, taču Pets Prospektors viņu pierunā palikt. Vēlāk Vudijs tomēr dodas, taču kopā ar Džesiju, Petu un rotaļu zirgu, taču Pets Prospektors cenšas viņus apturēt. Filmas beigās Vudijs laimīgi nonāk atpakaļ pie sava īpašnieka Endija, un ar viņu kopā ierodas Džesija un viņas zirgs, kuri pievienojās Vudija un Baza piedzīvojumiem arī nākamajās filmās.

Atsauces

Ārējās saites 

1999. gada animācijas filmas
Rotaļlietu stāsts
Pixar filmas
Tas (2017. gada filma)

"Tas" (It) ir 2017. gada amerikāņu šausmu filma, kuras režisors ir Andress Musčieti. Filma ir Stīvena Kinga tāda paša nosaukuma romāna ekranizācija. Galvenās lomas filmā atveido Džeidens Līberers, Sofija Lilisa, Bills Skašgords, Džeremijs Rejs Teilors, Fins Volfhards un Džeks Dilans Greizers. Filmas pirmizrāde notika 2017. gada 5. septembrī. 2019. gadā paredzēts izdot filmas turpinājumu "Tas — otrā nodaļa".

Filmā septiņi pusaudži cenšas apturēt klaunu Penīvaizu, kurš nogalina bērnus Derijas mazpilsētā.

Atsauces

Ārējās saites 

2017. gada filmas
ASV filmas
Tas
Eduards Uspenskis

Eduards Uspenskis (; dzimis , miris ) bija krievu rakstnieks, kā arī bērnu grāmatu un animācijas filmu scenāriju autors.

Pēc izglītības Uspenskis bija inženieris. 20. gadsimta 60. gados viņš sāka rakstīt bērnu grāmatas. Popularitāti ieguva tādi viņa radītie tēli kā Pekausis, Krokodils Gena, runcis Matroskins, Tēvocis Fjodors, pastnieks Pečkins un citi.

Latviešu valodā izdotas Uspenska grāmatas "Krokodils Gena un viņa draugi" un "Tēvocis Fjodors, suns un kaķis". Pēc Uspenska grāmatu motīviem tika veidotas animācijas filmas un seriāli studijā "Sojuzmuļtfiļm".

Ārējās saites

Atsauces 

1937. gadā dzimušie
2018. gadā mirušie
Krievu rakstnieki
Krievu valodā rakstošie
Maskavas apgabalā dzimušie
Polārais ekspresis

"Polārais ekspresis" () ir 2004. gada ASV animācijas filma, kura balstīta uz Krisa Van Olsburga tāda paša nosaukuma grāmatas. Filmas režisors ir Roberts Zemekis. Galvenos tēlus ierunājuši Toms Henkss, Derils Sabara, Maikls Džeters un Džošs Hatčensons. Filmas pirmizrāde notika .

Filma stāsta par kādu zēnu, kurš ar Polāro ekspresi dodas uz Ziemeļpolu, lai satiktos ar Ziemassvētku vecīti.

Atsauces

Ārējās saites 

2004. gada animācijas filmas
ASV animācijas filmas
Warner Bros. animācijas filmas
Roberta Zemeka filmas
Brazīlijas karognesēji olimpiskajās spēlēs

Šajā uzskatījumā apkopoti Brazīlijas sportisti, kas olimpisko spēļu ceremonijās ir nesuši valsts karogu. 

Brazīlija vasaras olimpiskajās spēlēs piedalās kopš 1920. gada, bet ziemas olimpiskajās spēlēs kopš 1992. gada.

Vasaras olimpiskās spēles

Ziemas olimpiskās spēles

Skatīt arī 
 Brazīlija olimpiskajās spēlēs
 Brazīlijas olimpisko medaļnieku uzskaitījums

Atsauces

Ārējās saites 
 
  

Sports Brazīlijā
Ar sportu saistīti uzskaitījumi
Alfrēda Kalniņa iela

Alfrēda Kalniņa iela var būt:

 iela republikas pilsētās:
 Alfrēda Kalniņa iela — iela Jūrmalā.
 Alfrēda Kalniņa iela — iela Rīgā.

 iela novadu pilsētās:
 Alfrēda Kalniņa iela — iela Cēsu novada Cēsīs.
 Alfrēda Kalniņa iela — iela Saulkrastu novada Saulkrastos.

Skatīt arī 
 Alfrēds Kalniņš
Fentanils

Fentanils ir opioīds, izmantots kā pretsāpju zāles un kopā ar citām zālēm — anestētiķis. Fentanils arī bieži tiek izgatavots nelegāli un jaukts klāt heroīnam vai citām narkotikām. Tas iedarbojas ļoti ātri un tā iedarbība neilgst ilgāk par vienu vai divām stundām. Medicīniski fentanils tiek ievadīts injekciozi, pielietots plākstera veidā vai izsmidzināmā veidā.

Ārējās saites 

Opioīdi
Leiputrija

"Leiputrija" ir 2005. gadā izdota Latvijas dokumentālā īsfilma. Filmas režisore ir Laila Pakalniņa, viņa arī viena no diviem scenāristiem. Otrs scenārists ir filmas idejas autors Māris Maskalāns.

Filmas uzņemšana notikusi Getliņu izgāztuvē Stopiņu novada Rumbulā — uzņēmuma "Getliņi EKO" apsaimniekotajā lielākajā sadzīves atkritumu poligonā Latvijā, kur tiek savākti, šķiroti un uzglabāti atkritumi no Rīgas pilsētas un apkārtnes.

Sižets 
Ir vietas, piemēram, izgāztuve, par kurām mēs neko negribam zināt, tāpēc mēs labāk izliekamies, ka šādas vietas neeksistē. Tomēr izgāztuvēs dzīvo dažādi putni, kukaiņi un zīdītāji. Viņiem izgāztuve piedāvā siltumu un ēdienu visa gada garumā.

Atsauces 

2005. gada Latvijas filmas
Filmas latviešu valodā
Latvijas dokumentālās filmas
Kastīši

"Kastīši" () ir 2014. gada ASV animācijas filma, kuras režisori ir Grehems Anable un Entonijs Stači. Galvenos tēlus ierunājuši Bens Kingslijs, Elle Faninga, Dī Bredlijs Beikers, Stīvens Blums un Toni Kolete. Filmas pirmizrāde notika  Venēcijas filmu festivālā.

Filma 2014. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Lielais 6".

Filmas galvenais varonis ir cilvēkbērns Egs, kuru ir uzaudzinājuši kastīši, atkritumus vācoši trollīši. Filmā Egs cenšas kastīšus pasargāt no kaitēkļu iznīcinātāja Arčibalda Snačera.

Atsauces

Ārējās saites 

2014. gada animācijas filmas
ASV animācijas filmas
Kinokomēdijas
Kā pieradināt pūķi 2

"Kā pieradināt pūķi 2" () ir 2014. gada ASV animācijas filma, kura balstīta uz Kresidas Kovelas tāda paša nosaukuma grāmatām. Filmas režisors un scenārija autors ir Dīns Debluā. Galvenos tēlus angļu valodā ierunājuši Džejs Berušels, Keita Blanšeta, Džerards Batlers, Kreigs Fērgusons, Amerika Ferera, Džona Hills un Kristena Viga. Filmas pirmizrāde notika  Kannu kinofestivālā. Filma ir turpinājums 2010. gada filmai "Kā pieradināt pūķi". 2019. gadā filma ir izdots turpinājums "Kā pieradināt pūķi 3".

Filma 2014. gadā tika nominēta Amerikas Kinoakadēmijas balvai nominācijā "Labākā animācijas filma", kur tā zaudēja animācijas filmai "Lielais 6".

Filmā Hikaps un viņa draugi satiek Hikapa sen pazudušo māti Valku, kā arī Drago Bludvistu, trako, kurš vēlas iekarot visu pasauli.

Atsauces

Ārējās saites 

2014. gada animācijas filmas
ASV animācijas filmas
20th Century Fox animācijas filmas
DreamWorks Animation filmas
Britu Virdžīnas olimpiskajās spēlēs

Britu Virdžīnas olimpiskajās spēlēs pirmo reizi piedalījās 1984. gadā. Kopš tā laika tās ir piedalījušās visās vasaras olimpiskajās spēlēs. ziemas olimpiskajās spēlēs līdz šim Britu Virdžīnas ir piedalījušās tikai divas reizes — 1984. gada Sarajevas spēlēs un 2014. gada Soču spēlēs.

Līdz šim neviens Britu Virdžīnu sportists olimpiskajās spēlēs nav izcīnījis medaļu.

Dalības

Sportisti vasaras olimpiskajās spēlēs

Sportistu skaits

Sadalījums pa olimpiskajiem sporta veidiem

Sportisti ziemas olimpiskās spēlēs

Sportistu skaits

Sadalījums pa olimpiskajiem sporta veidiem

Medaļu tabulas 
Skatīt arī: olimpisko medaļu skaits pēc valsts

Medaļas vasaras olimpiskajās spēlēs

Medaļas ziemas olimpiskajās spēlēs

Karognesēji

Ārējās saites 
 
  

Britu Virdžīnas
Valstis olimpiskajās spēlēs
Britu Virdžīnu karognesēji olimpiskajās spēlēs

Šajā uzskaitījumā apkopoti Britu Virdžīnu sportisti, kas olimpisko spēļu oficiālajās ceremonijās nesuši valsts karogu.

Britu Virdžīnas vasaras olimpiskajās spēlēs piedalās kopš 1984. gada. ziemas olimpiskajās spēlēs tās līdz šim ir piedalījušās divreiz — 1984. un 2014. gadā.

Vasaras olimpiskās spēles

Ziemas olimpiskajās spēles

Skatīt arī 
 Britu Virdžīnas olimpiskajās spēlēs

Atsauces

Ārējās saites 
 
  

Britu Virdžīnas
Ar sportu saistīti uzskaitījumi
Slepkavība Austrumu ekspresī (2017. gada filma)

"Slepkavība Austrumu ekspresī" () ir 2017. gada amerikāņu detektīvfilma, kuras režisors un Erkila Puaro lomas attēlotājs ir Kenets Brana. Filma ir Agatas Kristi romāna "Austrumu ekspresis" ekranizācija. Šī ir romāna ceturtā ekranizācija (iepriekšējās bija televīzijas filmas un sērija daudzsēriju filmā).

Galvenās lomas filmā atveido Kenets Brana, Mišela Feifere, Džonijs Deps, Deizija Ridlija, Džūdija Denča, Penelope Krusa un Vilems Defo. Filmas pirmizrāde notika 2017. gada 3. novembrī.

Atsauces

Ārējās saites 

2017. gada filmas
ASV filmas
Keneta Branas filmas
20th Century Fox filmas
Indijas Tautas partija

Indijas Tautas partija (, BJP, , bhārtīya jantā pārṭī) ir viena no divām lielajām politiskajām partijām Indijā (otra ir Indijas Nacionālais kongress). Partijai raksturīga labēja politika, dažreiz raksturo kā hindu nacionālistu partiju. Divi Tautas partijas biedri ir bijuši Indijas premjerministri, tie ir Atals Bihāri Vadžpai un Narēndra Modi. No 1998. līdz 2004. gadam partija veidoja Indijas valdošo koalīciju. Tā uzvarēja arī 2014. gada Indijas vispārīgajās vēlēšanās.

Atsauces

Ārējās saites 

 

Indijas politiskās partijas
Sniegs (filma)

"Sniegs" ir 2012. gadā izdota Latvijas dokumentālā filma. Filmas režisore ir Laila Pakalniņa.

Sižets 
Lai arī latvieši mēdz dziedāt par augstajiem kalniem, uz kuriem viņi stāv un dzied, Latvijā kalnu īsti nemaz nav. Tomēr "stāvēt un dziedāt" latviešiem ir, kur - turpat, kur iespējams slēpot. Tā Latvijā rodas sniegoti kalni.

Atsauces 

2012. gada Latvijas filmas
Latvijas dokumentālās filmas
Mīlošais Vinsents

"Mīlošais Vinsents" () ir 2017. gada Polijas, Lielbritānijas un ASV animācijas filma, kuras režisori ir Dorota Kobiela un Hjū Velšmans. Filmas pirmizrāde notika  Ansī kinofestivālā.

Filma 2017. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Koko noslēpums".

Filma ir veidota par gleznotāja Vinsenta van Goga dzīvi un nāvi.

Atsauces

Ārējās saites 

2017. gada animācijas filmas
ASV animācijas filmas
Slepkavība Austrumu ekspresī (1974. gada filma)

"Slepkavība Austrumu ekspresī" () ir 1974. gada ASV un Apvienotās Karalistes kopražojuma detektīvfilma, kuras režisors ir Sidnijs Lūmets. Filma ir Agatas Kristi romāna "Austrumu ekspresis" ekranizācija. Filma tiek uzskatīta par vienu no visu laiku labākajām Agatas Kristi grāmatu adaptācijām.

Galvenās lomas filmā atveido Alberts Finijs, Lorēna Bekola, Ingrīda Bergmane, Šons Konerijs, Džons Gilguds, Žans Pjērs Kasels, Vanesa Redgreiva, Maikls Jorks, Reičela Robertsa, Žaklīna Bisita, Entonijs Pērkinss, Ričards Vidmarks, Vendija Hilere, Martins Balzams, Žoržs Kolori. Filmas pirmizrāde notika 1974. gada 21. novembrī.

Filma nedaudz atšķiras no grāmatas: mirusī kalpone tika nosaukta par Pauleti, nevis Suzannu, Helēna Goldenberga kļuva par Helēnu Grūnvaldi un Compagnie Internationale des Wagons-Lits beļģu direktors mesjē Buks kļuva par itāli sinjoru Bianki.

Filma tika nominēta sešām Amerikas Kinoakadēmijas balvām, no kurām viena tika iegūta — Ingrīda Bergmane ieguva balvu "Labākā aktrise otrā plāna lomā".

Atsauces

Ārējās saites 

1974. gada filmas
ASV filmas
Apvienotās Karalistes filmas
Sidnija Lūmeta filmas
Hadīdža bint Huvailida

Hadīdža bint Huvailida (, Ḫadīǧa bint Ḫuwaylid, dzimusi ap 555. gadu, mirusi ) bija pravieša Muhameda pirmā sieva un viņa sekotāja. Viņa dāvāja Muhamedam 6 bērnus, 2 zēnus un 4 meitas. Pirmdzimtais zēns nomira vēl mazs būdams, bet otrs dēls nomira pusaudžu gados. Viena no meitām, Fātima, apprecējās ar pēdējo, ceturto Taisni vadīto kalifu Alī Ibn Abū Tālibu.

Hadīdža bija precējusies pirms tam arī ar Atikvu Ibn Aidhu Elmahzumi, kuram arī bija dzemdējusi vēl piecus bērnus, un ar Abū Halu Malaku Ibn Nabašu. Pēc Abū Halas Malaka nāves Hadīdža kļuva par turīgu atraitni. Viņa pie sevis pieņēma darbā 15 gadus jaunāko Muhamedu, kas vēlāk kļuva par viņas trešo vīru.

Ārējās saites 

550. gados dzimušie
619. gadā mirušie
Musulmaņu reliģiskie līderi
Musulmaņi
Kubo un divas stīgas

"Kubo un divas stīgas" () ir 2016. gada ASV animācijas filma, kuras režisors ir Treviss Naits. Filmas pirmizrāde notika  Toronto filmu festivālā.

Filma 2016. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Zootropole".

Filmas galvenais varonis ir Kubo, zēns, kuram pieder maģiska japāņu ģitāra un kura kreisā acs tika nozagta, kad Kubo bija vēl zīdainis. Filmā Kubo ar sniega mērkaķa un vaboles palīdzību ir jāaptur savas mātes Māsas un vectēvs Raidens, kuri ir atbildīgie par Kubo kreisās acs nozagšanu.

Atsauces

Ārējās saites 

2016. gada animācijas filmas
ASV animācijas filmas
Vaiana

"Vaiana" () ir 2016. gada ASV animācijas filma, kuras režisori ir Rons Klementss un Rons Muskers. Filmas pirmizrāde notika  Amerikas filmu institūta festivālā.

Filma 2016. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Zootropole".

Filmas galvenā varone ir Vaiana, Polinēzijas ciema vecākā meita. Kad briesmīgs lāsts, ko izteicis pusdievs Maui, sasniedz Vaianas salu, Vaiana atbild okeāna lūgumam atrast pusdievu, lai visu sakārtotu.

Atsauces

Ārējās saites 

2016. gada animācijas filmas
ASV animācijas filmas
Piedzīvojumu filmas
Walt Disney Animation Studios filmas
Prāmis (filma)

"Prāmis" ir 1994. gadā izdota Latvijas dokumentālā īsfilma. Filmas režisore ir Laila Pakalniņa. Filma uzņemta uz Latvijas un Baltkrievijas robežas 20. gadsimta 90. gadu sākumā.

Sižets 
Prāmis, šķērsojot upi (Daugavu), pārvadā cilvēkus. Gan uz otru krastu, gan uz pavisam citu valsti. Prāmim netraucē nekas, pat gadalaiku maiņa ne.

Atsauces 

1994. gada Latvijas filmas
Latvijas dokumentālās filmas
Čīle olimpiskajās spēlēs

Čīle olimpiskajās spēlēs pirmo reizi piedalījās 1896. gadā, kad notika pirmās vasaras olimpiskās spēles Atēnās. Kopš tā laika tā ir piedalījusies gandrīz visās vasaras olimpiskajās spēlēs, izņemot periodu no 1900 līdz 1908. gadam, kā arī 1932. gadā. 1980. gada vasaras olimpiskās spēles Maskavā tā pēc ASV iniciatīvas izlēma boikotēt. Kopš 1948. gada Čīle startē arī ziemas olimpiskajās spēlēs, izņemot 1972. un 1980. gada ziemas olimpiskās spēles. 

Līdz šim Čīle olimpiskajās spēlēs ir ieguvusi 13 olimpiskās medaļas, visas vasaras olimpiskajās spēlēs. Visvairāk medaļu ir iegūts tenisā. Ar medaļām bagātākais Čīles sportists ir tenisists Fernando Gonsaless.

Dalības

Sportisti vasaras olimpiskajās spēlēs

Sportistu skaits

Sadalījums pa olimpiskajiem sporta veidiem 

• — startēja viens un tas pats sportists vairākos sporta veidos.

Sportisti ziemas olimpiskajās spēlēs

Sportistu skaits

Sadalījums pa olimpiskajiem sporta veidiem

Medaļu tabulas 
Skatīt arī: Olimpisko medaļu skaits pēc valsts

Medaļas vasaras olimpiskajās spēlēs

Medaļas ziemas olimpiskajās spēlēs

Medaļu sadalījums olimpiskajiem sporta veidiem

Medaļas pa dzimumiem

Medaļām bagātākie sportisti 

Šajā tabulā apkopoti tikai tie sportisti, kas pēc Starptautiskās olimpiskās komitejas datiem pārstāvot Čīli ir ieguvuši divas vai vairāk olimpiskās medaļas.

Karognesēji

Ārējās saites 
 
 
 

Valstis olimpiskajās spēlēs
Atals Bihāri Vādžpejī

Atals Bihāri Vādžpejī (, Aṭal Bihārī Vāj̈peyī, , dzimis , miris ) bija Indijas politiķis, kā arī Indijas premjerministrs 1996. gadā (16 dienas) un no 1998. līdz 2004. gadam. Viņš bija Indijas parlamenta loceklis vairāk nekā 40 gadus.

1998. gadā, kad Vādžpejī bija premjerministrs, Indija veica kodolizmēģinājumus, pēc kuriem tika paziņots, ka Indijai ir kodolieroči. 1999. gadā viņš centās samazināt saspīlējumu starp Indiju un Pakistānu, dodoties uz kaimiņvalsti ar autobusu, lai tiktos ar tās līderi Navāzu Šarīfu.

Ārējās saites 

1924. gadā dzimušie
2018. gadā mirušie
Madhjā Pradēšā dzimušie
Indijas politiķi
Indijas premjerministri
Bēbis boss

"Bēbis boss" () ir 2017. gada ASV animācijas filma, kuras režisors ir Toms Makgrats. Galvenos tēlus ir ierunājuši Aleks Boldvins, Stīvs Bušemi, Mailss Bakši, Džimijs Kimels un Līza Kudrova. Filmas pirmizrāde notika  Maiami.

Filma 2017. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Koko noslēpums".

Filmas galvenais varonis ir kāds mazulis, kurš patiesībā ir slepenais aģents. Viņš sadarbojas ar savu septiņgadīgo brāli, lai atrisinātu uzņēmuma Puppy Co izpilddirektoru.

 iznāca filmas turpinājums "Bēbis Boss: Ģimenes bizness".

Atsauces

Ārējās saites 

2017. gada animācijas filmas
ASV animācijas filmas
Kinokomēdijas
20th Century Fox animācijas filmas
DreamWorks Animation filmas
Bēbis Boss
Lady Bird: Laiks lidot

"Lady Bird: Laiks lidot" () ir 2017. gada ASV pieaugšanas filma, kuras režisore un scenārija autore ir Greta Gērviga. Galvenās lomas atveido Sērša Runena, Lorija Metkalfa, Treisijs Letss, Lūkass Hedžss, Bīnija Feldšteina, Stīvens Hendersons un Timotijs Šalame. Filmā tiek parādītas 17 gadus vecas vidusskolas vecākās klases skolnieces attiecības ar māti. Filmas pirmizrāde notika  Teljuraidas kinofestivālā.

Filma nominēta piecām Amerikas Kinoakadēmijas balvām: "Labākā filma", "Labākais režisors", "Labākā aktrise galvenajā lomā", "Labākā aktrise otrā plāna lomā" un "Labākais oriģinālscenārijs".

Atsauces

Ārējās saites 

2017. gada filmas
ASV filmas
Kinokomēdijas
Drāmas
Universal Pictures filmas
Gretas Gērvigas filmas
Čīles karognesēji olimpiskajās spēlēs

Šajā uzskaitījumā apkopoti Čīles pārstāvji un sportisti, kas olimpisko spēļu oficiālajās ceremonijās nesuši valsts karogu.

Čīle ir piedalījusies gan vasaras (no 1896. gada), gan ziemas olimpiskajās spēlēs (no 1948. gada).

Vasaras olimpiskajās spēles

Ziemas olimpiskajās spēles

Skatīt arī 
 Čīle olimpiskajās spēlēs
 Čīles olimpisko medaļnieku uzskaitījums

Atsauces

Ārējās saites 
 
 

Čīle olimpiskajās spēlēs
Ar sportu saistīti uzskaitījumi
Īstenā drošsirdība

"Īstenā drošsirdība" () ir 2010. gada vesterns, kura režisori, producenti un scenārija autori ir Ītans un Džoels Koeni. Galvenās lomas atveido Džefs Bridžess, Heilija Steinfelda, Mets Deimons un Džošs Brolins. Filmas pirmizrāde notika .

Filma 2011. gadā tika nominēta desmit Amerikas Kinoakadēmijas balvām, tai skaitā nominācijās par labāko filmu un labāko režisoru.

Sižets 
Filmā 14 gadus veca meitene Metija Rosa noalgo izaicinošu maršalu pēc tam, kad likumpārkāpējs Toms Čenijs nogalina Metijas tēvu. Metijai un maršalam pievienojas Teksasas reindžers Lebafs, kurš izseko Čeniju par štata senatora nogalināšanu. Pēc tam, kad komanda uzsāk savu bīstamo piedzīvojumu, katra komandas biedra drošsirdība tiek pārbaudīta dažādos veidos.

Amerikas Kinoakadēmijas balvas nominācijas 
 "Labākā filma"
 "Labākais režisors"
 "Labākais aktieris galvenajā lomā"
 "Labākā aktrise otrā plāna lomā"
 "Labākais adaptētais scenārijs".
 "Labākā skaņas montāža"
 "Labākā skaņa"
 "Labākais mākslinieka darbs"
 "Labākais operatora darbs"
 "Labākie kostīmi"

Atsauces

Ārējās saites 

2010. gada filmas
ASV vesterni
Cīnītājs

"Cīnītājs" () ir 2010. gada biogrāfiska sporta filma, kuras režisors ir Deivids O. Rasels. Galvenās lomas atveido Marks Volbergs, Kristians Beils, Eimija Adamsa, Melisa Leo un Džeks MakDžī. Filmas pirmizrāde notika  Holivudā.

Filma 2011. gadā tika nominēta septiņām Amerikas Kinoakadēmijas balvām, tai skaitā divas reizes nominācijā par labāko otrā plāna aktrisi; filma ieguva balvas nominācijās "Labākais aktieris otrā plāna lomā" un "Labākā aktrise otrā plāna lomā".

Filma balstās uz Mikija Vorda biogrāfiju. Filmā Mikijs Vords ir jauns bokseris, kurš cenšas izvairīties no sava vecākā brāļa ēnas, lai pats izsistos boksa pasaulē.

Amerikas Kinoakadēmijas balvas nominācijas 
 "Labākā filma"
 "Labākais režisors"
 "Labākais aktieris otrā plāna lomā"
 "Labākā aktrise otrā plāna lomā"
 "Labākais oriģinālscenārijs".
 "Labākā montāža"

Atsauces

Ārējās saites 

2010. gada filmas
ASV filmas
Relativity Media filmas
Tikai drosmīgie

"Tikai drosmīgie" () ir uz 2017. gada patiesiem notikumien balstīta filma, kura režisors ir Džozefs Kosinskis. Galvenās lomas atveido Džošs Brolins, Mailss Tellers, Džefs Bridžess, Džeimss Bedžs Deils, Teilors Kitčs un Dženifere Konelija. Filmas pirmizrāde notika 2017. gada 10. oktobrī.

Sižets 
"Tikai drosmīgie" ir uz patiesiem notikumiem balstīts stāsts par kādu ugunsdzēsēju vienību, kura 2013. gada vasarā cīnījās ar postošu savvaļas ugunsgrēku, kas apdraudēja Jarnelas pilsētu Arizonas štatā.

Atsauces

Ārējās saites 

2017. gada filmas
ASV filmas
Sarkanais forts

Sarkanais forts ir vēsturisks nocietinājums Deli, Indijā. Mogulu impērijas imperatoru galvenā rezidence gandrīz 200 gadus — līdz 1856. gadam. Atrodas pilsētas centrā, mūsdienās šeit izveidoti vairāki muzeji. Mogulu impērijas laikā šis bija tās ceremoniālais un politiskais centrs.

Uzcelts 1639. gadā piektā mogulu imperatora Šaha Džahāna valdīšanas laikā kā nocietinātās galvaspilsētas Šahjahanabadas pils. Pils inovatīvais arhitektūras stils ietekmēja vairākas citas vēlāk uzceltās ēkas un projektētos dārzus dažādās Indijas pilsētās.

2007. gadā iekļauts UNESCO Pasaules mantojuma sarakstā.

Atsauces

Ārējās saites 

 

UNESCO Pasaules mantojuma vietas Indijā
Dominika olimpiskajās spēlēs

Dominika olimpiskajās spēlēs pirmo reizi piedalījās 1996. gadā, kad vasaras olimpiskās spēles notika ASV pilsētā Atlantā. Kopš tā laika tā ir piedalījusies visās vasaras olimpiskās spēlēs. Dominika 2014. gadā debitēja arī ziemas olimpiskajās spēlēs. Tā ir arī vienīgā reize, kad tā līdz šim piedalījusies ziemas olimpiskajās spēlēs. 

Līdz šim Dominika nav izcīnījusi nevienu olimpisko medaļu.

Dalības

Sportisti vasaras olimpiskajās spēlēs

Sportistu skaits

Sadalījums pa olimpiskajiem sporta veidiem

Sportisti ziemas olimpiskajās spēlēs

Sportistu skaits

Sadalījums pa olimpiskajiem sporta veidiem

Medaļu tabulas 
Skatīt arī: Olimpisko medaļu skaits pēc valsts

Medaļas vasaras olimpiskajās spēlēs

Medaļas ziemas olimpiskajās spēlēs

Karognesēji

Atsauces

Ārējās saites 
 
  

Dominika
Valstis olimpiskajās spēlēs
Bērniem viss kārtībā

"Bērniem viss kārtībā" () ir 2010. gada ASV filma, kuras režisore ir Liza Holodenko. Galvenās lomas atveido Anete Beninga, Džūliana Mora, Marks Rafalo, Mia Vašikovska un Džošs Hačersons. Filmas pirmizrāde notika  Sandensas kinofestivālā.

Filma 2011. gadā tika nominēta četrām Amerikas Kinoakadēmijas balvām: "Labākā filma", "Labākā aktrise galvenajā lomā", "Labākais aktieris otrā plāna lomā" un "Labākais oriģinālscenārijs".

Filmā divi bērni, kuri tikuši ieņemti ar mākslīgās apaugļošanas palīdzību, iepazīstas ar savu bioloģisko tēvu un ieved viņu savā netradicionālajā ģimenē.

Atsauces

Ārējās saites 

2010. gada filmas
ASV filmas
Kinokomēdijas
Drāmas
Es esmu mīlestība

"Es esmu mīlestība" () ir 2009. gada Itālijas romantiska drāma, kura režisors ir Luka Guadaņino. Galvenās lomas atveido Tilda Svintone, Flavio Parenti, Edoardo Gabrielīni un Pipo Delbono. Filmas pirmizrāde notika  Venēcijā.

Filma 2011. gadā tika nominēta Amerikas Kinoakadēmijas balvai nominācijā "Labākie kostīmi".

Sižets 
Emma atstāja Krieviju, lai kopā ar savu vīru dzīvotu Itālijā. Laika gaitā Emma ir kļuvusi par ietekmīgas ģimenes locekli un trīs bērnu māti, tomēr tajā pašā laikā viņa nejūtas līdz galam piepildīta. Kādu dienu Antonio, talantīgs šefpavārs un Emmas dēla draugs, liek pamosties Emmas emocijām.

Atsauces

Ārējās saites 

2009. gada filmas
Drāmas
Romantikas filmas
Pilsēta (filma)

"Pilsēta" () ir 2010. gada trilleris, kura režisors, kā arī viens no scenārija autoriem un aktieriem ir Bens Afleks. Galvenās lomas filmā bez Bena Afleka atveido Rebeka Hola, Džeremijs Renners, Bleika Laivlija un Džons Hamms. Filmas pirmizrāde notika  Venēcijā.

Džeremijs Renners par savu darbu filmā tika nominēts 2011. gada Amerikas Kinoakadēmijas balvai nominācijā "Labākais aktieris otrā plāna lomā".

Kāds zaglis mēģina līdzsvarot jaunas apzagšanas plānošanu ar savām jūtām pret kādu bankas darbinieci, kura ir saistīta ar vienu no zagļa iepriekšējiem darbiem, kā arī FIB aģentu, kurš vēlas notvert zagli ar visu viņa komandu.

Atsauces

Ārējās saites 

2010. gada filmas
ASV filmas
Kung Fu Panda 3

"Kung Fu Panda 3" () ir 2016. gada ASV un Ķīnas kopražojuma animācijas filma, kuras režisore ir Dženifera Ju Nelsone. Galvenos tēlus ir ierunājuši Džeks Bleks, Dastins Hofmans, Andželīna Džolija, Deivids Kross, Sets Rogens un Lūsija Liu. Filmas pirmizrāde notika  Ķīnā. Filma ir turpinājums 2011. gada filmai "Kung Fu Panda 2".

Atradis savu sen pazudušo tēvu, Po dodas uz slepenu vietu, kuru dēvē par pandu paradīzi, lai satiktu savus sugas brāļus. Taču drīz vien līdz viņiem nonāk ziņa par ļaundari Kaju, kurš ir sācis metodiski iznīcināt visus Ķīnā mītošos kung fu cīņas meistarus.

Atsauces

Ārējās saites 

2016. gada animācijas filmas
ASV animācijas filmas
Ķīnas animācijas filmas
Kinokomēdijas
Piedzīvojumu filmas
20th Century Fox animācijas filmas
DreamWorks Animation filmas
Krists Netlaus

Krists Netlaus (dzimis  Berģos) ir latviešu skeletonists.

Pirmo lielāko panākumu K. Netlaus guva 2016. gadā — II Pasaules Jaunatnes ziemas olimpiskajās spēlēs Lilehammerē, kad ieguva ceturto vietu. Šajā pat gadā Krista Netlausa sasniegums Pasaules čempionātā junioriem bija 9. vieta.

Līdz šim augstākais individuālais sasniegums ir 2017./2018. gada sezonas kopvērtējumā gūtais Eiropas junioru čempiona tituls. Pirmsolimpiskajā sezonā K. Netlaua kontā arī Eiropas kausa kopvērtējuma uzvara.

Krists Netlaus 2017./2018. gada sezonā uzstādīja absolūti labāko rezultātu Lilehammeres trasē (12/11/2017) — 52,75 sekundes.

Atsauces

Ārējās saites 

 Latvijas Skeletona vienība — Krists Netlaus 
 Olimpiskās komitejas "Ziemas Sastāvs" 2018./2019.gada sezonā 
 Latvijas Sabiedrisko mediju portāls LSM.lv — Krists Netlaus
 Starptautiskā Bobsleja un skeletona federācija (IBSF) — Sportista profils  (angļu valodā)

1999. gadā dzimušie
Latvijas skeletonisti
Dominikas karognesēji olimpiskajās spēlēs

Šajā uzskaitījumā apkopoti Dominikas pārstāvji un sportisti, kas olimpisko spēļu oficiālajās ceremonijās nesuši valsts karogu.

Dominika ir piedalījusies gan vasaras (no 1996. gada), gan ziemas olimpiskajās spēlēs (2014. gadā).

Vasaras olimpiskajās spēles

Ziemas olimpiskajās spēles

Skatīt arī 
 Dominika olimpiskajās spēlēs

Atsauces

Ārējās saites 
 
  

Dominika
Ar sportu saistīti uzskaitījumi
Truša ala

"Truša ala" () ir 2010. gada traģēdija, kuras režisors ir Deivids Kamerons Mičels. Galvenās lomas atveido Nikola Kidmena, Ārons Ekharts un Daiena Viesta.

Filma seko pārim, kurš cenšas pieņemt dēla nāvi. Filmas pirmizrāde notika  Toronto filmu festivālā.

Nikola Kidmena par savu darbu filmā 2011. gadā tika nominēta Amerikas Kinoakadēmijas balvai nominācijā "Labākā aktrise galvenajā lomā".

Atsauces

Ārējās saites 

2010. gada filmas
ASV filmas
Biutiful

{{Filmas infokaste
 |   nosaukums = Biutiful
 | oriģinālnos = 
 |      attēls = 
 |     att_izm = 
 |    paraksts = 
 |       žanrs = drāma
 |    režisors = Alehandro Gonzaless Injaritu
 |  producents = 
 Alehandro Gonzaless Injaritu
 Džons Kiliks
 Fernando Bovaira
 |   scenārijs = 
 Alehandro Gonzaless Injaritu
 Armando Bo
 Nikolass Gjakobone
 |     aktieri = 
 Havjers Bardems
 Luo Džins 
 Marisela Alvareza
 |      mūzika = 
 |   operators = 
 |     montāža = 
 |     studija = 
 Televisió de Catalunya
 Televisión Española
 Cha Cha Cha Films
 Focus Features International
 | izplatītājs = 
 Roadside Attractions LD Entertainment |    izdošana = 
 |      ilgums = 144 minūtes
 |      valsts = 
 
 
 |      valoda = 
 Spāņu
 Ķīniešu
 |     budžets = 
 |    ienākumi = 
 | iepriekšējā = 
 |      nākamā = 
 |        imdb = 
}}Biutiful'' ir 2010. gada Spānijas un Meksikas drāma, kuras režisors, kā arī viens no producentiem un scenārija autoriem ir Alehandro Gonzaless Injaritu. Galvenās lomas atveido Havjers Bardems, Luo Džins un Marisela Alvareza. Filmas pirmizrāde notika  Kannu kinofestivālā.

Filma 2011. gadā tika nominēta divām Amerikas Kinoakadēmijas balvām: "Labākais aktieris galvenajā lomā" un "Labākā filma svešvalodā".

Filmas galvenais varonis ir Uksbals, vīrs, kurš dzīvo šajā pasaulē un redz savu nāvi, kas pavada katru viņa kustību.

Atsauces

Ārējās saites 

2010. gada filmas
Drāmas
Alehandro Gonsalesa Injaritu filmas
Vītauts Bubnis

Vītauts Jurģis Bubnis (; dzimis , miris ) bija lietuviešu rakstnieks, dramaturgs, esejists un politiķis, bijušais Lietuvas Republikas Seima deputāts, Lietuvas Dižkunigaiša Ģedimina ordeņa ieguvējs. 

Bubnis debitējis rakstniecībā 1953. gadā. Viņa pirmais romāns “Alkanā zeme” sarakstīts 1971. gadā. Pašlaik ir iznākušas 33 grāmatas, no tām 15 romāni, no kuriem seši ir tulkoti latviski. Pavisam viņa darbi ir tulkoti 17 valodās.

2003. gadā saņēmis Baltijas Asamblejas balvu literatūrā.

Atsauces

Ārējās saites 

1932. gadā dzimušie
2021. gadā mirušie
Lietuvas cilvēki
Lietuvas politiķi
Lietuviešu rakstnieki
Lietuviešu valodā rakstošie
Aleksandrs Predke

Aleksandrs Predke (; dzimis  Dmitrovgradā) ir Krievijas starptautiskais lielmeistars šahā (2016).

Biogrāfija 
Šahu sācis spēlēt septiņu gadu vecumā. Toljati šaha skolas "Shahmaty" audzēknis. 2010. gadā uzvarējis Krievijas jauniešu šaha čempionātā U16 vecuma grupā. 2014. gadā bijis 3. vietā Krievijas junioru šaha čempionātā U20 vecuma grupā. 2017. gadā Samarā bijis otrais Ļeva Polugajevska memoriālā. 2018. gada augustā izcīnījis 3. vietu "RTU Open" "A" turnīrā. 2019. gada augustā Iževskā dalījis 5.-8. vietu Krievijas vīriešu šaha čempionāta superfinālā. 2021. gada oktobrī Ufā dalījis 5.-9. vietu Krievijas šaha čempionāta superfinālā.

2021. gada novembrī Rīgā izcīnījis 7. vietu 2021. gada "FIDE Chess.com Grand Swiss" turnīrā.

Par panākumiem turnīros FIDE 2016. gadā viņam piešķīrusi starptautiskā lielmeistara (GM) nosaukumu.

Atsauces

Ārējās saites 

1994. gadā dzimušie
Uļjanovskas apgabalā dzimušie
Krievijas šahisti
Latvijas Universitātes Rakstu māja

Latvijas Universitātes Rakstu māja būs Latvijas Universitātes Bibliotēkas, sešu fakultāšu (Biznesa vadības un ekonomikas, Humanitāro zinātņu, Pedagoģijas, psiholoģijas un mākslas, Sociālo zinātņu, Vēstures un filozofijas un LU Teoloģijas fakultātes), kā arī Filozofijas un socioloģijas, Latviešu valodas un Latviešu Vēstures institūtu  kopīgs akadēmiskais centrs Jelgavas ielā 1, Torņakalnā Rīgā.
 
LU Rakstu māja būs trešā ēka 4,5 hektārus plašajā teritorijā, kur līdz 2023. gadam paredzēts izveidot LU studentu pilsētiņu, kurā ietilps arī Dabas māja, Zinātņu māja, Tehnoloģiju māja, Veselības māja, Sporta māja, kā arī Studentu un viesu māja.

Celtniecība 
Rakstu mājas būvniecībai 2017. gada 20. jūlijā Latvijas Universitāte noslēdza līgumu ar Eiropas investīciju banku par aizdevumu 30 miljonu eiro apmērā.
Rakstu mājas būvniecības iepirkums sākotnēji tika izsludināts 2018. gada pavasarī, prognozētā līgumcena bija 33 miljoni eiro. Pieteicās septiņi būvuzņēmumi, tomēr septembrī LU rektora pienākumu izpildītājs Gvido Straube paziņoja, ka iepirkums ir apturēts un tiek veidota arī jauna iepirkuma komisija.
2019. gada novembrī LU izsludināja jaunu iepirkumu par Rakstu mājas būvprojekta izstrādi, autoruzraudzību un būvniecību.
Paredzamā līgumcena bija norādīta 35 miljoni eiro.
LU plānoja līdz 2020. gada pavasarim noslēgt līgumu par projektēšanu un būvēšanu, bet ēku nodot ekspluatācijā 2023. gada maijā, taču 2020. gada martā Iepirkumu uzraudzības birojs (IUB) aizliedza slēgt līgumu par Rakstu mājas būvniecības iepirkumu, jo janvārī būvfirma SIA “Merks” bija iesniegusi sūdzību par būvprojekta izstrādes, autoruzraudzības un būvniecības iepirkumu.

2021. gada 18. jūnijā kļuva zināms, ka Rīgas pilsētas būvvalde izsniedza būvatļauju LU Akadēmiskā centra Rakstu mājas būvniecībai, kas atradīsies uz dienvidiem no Zinātņu mājas, blakus Vienības gatvei.
Pēc tās atklāšanas uz šo LU ēku pārcelsies sešas LU humanitāro un sociālo zinātņu fakultātes, kā arī trīs institūti, LU Studentu biznesa inkubators, LU Starpnozaru izglītības inovāciju centrs, Studentu pašpārvalde un Radio Naba studija.

Ēka 
Rakstu mājas kopējā virszemes stāvu platība plānota 32 000 m2, kas sadalīta astoņos virszemes stāvos. Tā nodrošinās studiju vietas 4500 studentiem un 400 darbavietas personālam. Rakstu mājā būs transformējama 500 sēdvietu liela auditorija, meditācijas telpa, izstāžu zāle, kā arī divi ātriji.

Atsauces

Ārējās saites 
 2015. gadā uzcelts Universitātes centrs Torņkalnā

Latvijas Universitāte
Zinātne un tehnoloģijas Latvijā
Celtnes un būves Rīgā
Torņakalns